**Täiskasvanuõppe teemaline saade Äripäeva raadio eetris**

*Ideekavand. Georgi Skorobogatov, 05.01.2021.*

Saade võiks ilmuda kord kuus jaanuarist 2021 kuni detsembrini 2021. Kui toimetuse soov on jätkata ja EPALE võimalused toetamiseks on selged, siis ka edaspidi. Saatekava muutused on tavaliselt jaanuaris ja septembris.

Saate pikkus ca 50 minutit

Pealkirja ettepanek: Õppetund – täiskasvanute koolitamisest ja õppimisest (alternatiivid: Õpitund, Koolitustund

Peamine sihtrühm: juhid, personalijuhid, koolitusjuhid ja (sise)koolitajad

Saates võiksime kajastada erinevaid täiskasvanuõppe ja täienduskoolitusega seonduvaid teemasid, s.h. näiteks:

* Täienduskoolituse kvaliteet (HTM ja EKKA projekt, kajastatud erinevate osapoolte vaatenurkadest)
* Digiõpe, s.h. koolitajate digioskused, erinevate organisatsioonide head praktikad
* Töökohapõhine õpe – igas saates külaline, kes räägib juhtumipõhiselt erinevate Eesti organisatsioonide näidete põhjal
* Muud päevakajalised teemad, nagu näiteks mõisted, rahastamisvõimalused ja toetused, koolitaja kutse, andragoogika õpingud, koolitajate koolitus jmt.
* EPALE kolme peamise fookusega seotud teemad. Need on 2021. aastal (Eluks vajalike oskuste õppimine; Põimõpe; Sotsiaalsed muutused ja elukestev õpe).
* Ülevaade OSKA täienduskoolituse teemast erinevates valdkondades
* Uued, huvitavad, aktuaalsed koolitusteemad, mida sihtrühmale tutvustada
* Igas saates ka lühike ülevaade uuest/teemakohasest EPALE sisust ja (sise)koolitaja, koolitusjuhi, personalijuhi tööriistakasti täiendamise

**EPALE poolne toimetuskolleegium (lisaks Äripäeva toimetus):**

* **EPALE Eesti keskuse juht** - Georgi Skorobogatov, SA Kutsekoda,
* **EPALE saadik** - Katre Savi, Eesti Trüki- ja Pakenditööstuse Liit, tegevjuht
* **OSKA esindaja - Marit Valge, SA Kutsekoda, Kommunikatsioonijuht**
* **Koolitaja** – Kristel Jalak, DevelopDesign Koolitus ja Konsultatsioon, Aasta koolitaja 2019? Või Koolitus- ja Konsultatsioonifirmade Liidu esindaja?
* **Erasektori koolitusjuht/personalijuht** - Jana Schmidt Cleveron AS, koolitusspetsialist?
* Avaliku sektori koolitusjuhtide kogu esindaja?
* Töötukassa Oskuste arendamise ja karjääriteenuste osakond?

**Saate võimalik struktuur (esialgne ettepanek):**

1. Ülevaade valdkonna uudistest
2. Pikem sissevaade aktuaalsesse teemasse, ekspert eetris
3. Lugu – töökohapõhise õppe, mõne organisatsiooni koolitussüsteemi, digiõppe vm hea näide külalise kajastuses (juht/personalijuht/koolitusjuht), sisu toimetaja poolt avada ka seoses vastava valdkonna OSKA uuringu täiendõppe peatükkiga. Lisaks võib olla ka mõni koolituspartner, kes oma huvitavaid koolitusi antud vallas pakub.
4. Digiõppe nipp – praktiku soovitus
5. Lühiülevaade teemakohasest/värskest/praktilisest EPALE keskkonna sisust (valitud blogipostitused, uudised, kalendrisündmused, allikad)

**Kommunikatsioon EPALE kanalites:**

* Uudis EPALE keskkonnas ja FBs 1 nädal enne saadet
* FB postitus vahetult enne saate algust
* Saate salvestus Äripäeva veebist on lingitud EPALE allikana pärast saate lõppu
* Kaks blogipostitust EPALEs: 1. saate aktuaalsel teemal ja 2. juhtumiloo põhjal, kajastus blogipostitustena, link allikale järelkuulamiseks
* Ülevaade senistest saadetest EPALE igakuises uudiskirjas

**Kommunikatsioon Äripäeva kanalites vastavalt toetajapaketile**